
Ministru kabineta rīkojums Nr. 123
Rīgā 2022. gada 22. februārī (prot. Nr. 9 31. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Pamatojoties uz Covid-19 infekcijas izplatības seku pārvarēšanas likuma 24. pantu, Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Aizsardzības ministrijai (Valsts aizsardzības loģistikas un iepirkumu centram) finansējumu, kas nepārsniedz 1 313 584 euro, lai saskaņā ar Ministru kabineta 2021. gada 31. augusta sēdes protokollēmumu "Informatīvais ziņojums "Par daudzreiz lietojamo mutes un deguna aizsegu iegādi izglītības iestādēm"" (prot. Nr. 58 47. §) un Ministru kabineta 2021. gada 13. maija noteikumiem Nr. 308 "Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem" iegādātos daudzreiz lietojamos mutes un deguna aizsegus, kas paredzēti izglītojamiem, kuri apgūst formālo izglītību.
· 2. Aizsardzības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas "Līdzekļi neparedzētiem gadījumiem" atbilstoši faktiski nepieciešamajam apmēram.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali atbilstoši faktiski nepieciešamajam apmēram, nepārsniedzot šā rīkojuma 1. punktā noteikto apmēru.

